Document ID: 32013R0859

KOMISIJOS REGLAMENTAS (ES) Nr. 859/2013
2013 m. rugsėjo 5 d.
kuriuo įgyvendinamas Europos Parlamento ir Tarybos reglamentas (EB) Nr. 808/2004 dėl informacinės visuomenės Bendrijos statistikos
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 21 d. Europos Parlamento ir Tarybos reglamentą (EB) Nr. 808/2004 dėl informacinės visuomenės Bendrijos statistikos (1), ypač į jo 8 straipsnio 2 dalį,
kadangi:
(1)
Reglamentu (EB) Nr. 808/2004 nustatytas bendras sistemingo informacinės visuomenės Europos statistikos rengimo pagrindas;
(2)
reikia įgyvendinimo priemonių, kad būtų nustatyta, kokie duomenys turėtų būti teikiami rengiant 1 modulio „Įmonės ir informacinė visuomenė“ ir 2 modulio „Individualūs asmenys, namų ūkiai ir informacinė visuomenė“ statistinius duomenis ir jų teikimo terminai;
(3)
šiame reglamente nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Duomenys, teiktini Europos informacinės visuomenės statistikai rengti, kaip nustatyta Reglamento (EB) Nr. 808/2004 3 straipsnio 2 dalyje ir 4 straipsnyje, pagal 1 modulį „Įmonės ir informacinė visuomenė“ ir 2 modulį „Individualūs asmenys, namų ūkiai ir informacinė visuomenė“ nurodyti šio reglamento I ir II prieduose.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. rugsėjo 5 d.

Labels: 12
19